  Виталий Пронин Удмуртиысь Вылӥ суд Ижысь Октябрь ёросысь судлэсь решенизэ воштытэк кельтӥз. Та суд Ижкар думалэсь тӧрозэ Олег Гаринэз 6 депутатъёслэсь мандатъёссэс талан пумысен ужпумез эскерыны косӥз вал. Прокуратура шараяз: Денис Балакин, Алексей Гарипов, Дмитрий Данилов, Сергей Иванов, Дмитрий Чистякове но Сергей Шишкин депутатъёс 2016-тӥ арын басьтэм доходъёссы но ваньбурзы сярысь шонертэм ивор сётӥзы. Куинь толэзь ӵоже та ужпумез сэрттыны выриз зэмлыко ивор сётонэз чакланъя нимысьтыз ӧри. Комиссия та учырысь коррупция тодметъёсты ӧз шарая. Ижкар дума Октябрь ёрос судлэн решениез вылэ ӝожтӥськонэн потӥз Удмуртиысь Вылӥ судэ. Но со депутатъёслэсь мандатъёссэс талан пумысен индылонэз шонерен лыдъяз. Эдуард Степанов  